1809

Η παρούσα σελίδα αφορά το έτος 1809 κατά το Γρηγοριανό ημερολόγιο

Γεγονότα 
5 Ιανουαρίου - Υπογράφεται η Συνθήκη των Δαρδανελλίων μεταξύ του Ηνωμένου Βασιλείου και της Οθωμανικής Αυτοκρατορίας. 
6 Ιανουαρίου - Συνδυασμένες βρετανικές, πορτογαλικές και αποικιακές βραζιλιάνικες δυνάμεις αρχίζουν την εισβολή στην Καγιέν κατά τη διάρκεια των Ναπολεόντειων Πολέμων.
16 Ιανουαρίου - Πόλεμος της Ιβηρικής Χερσονήσου: Οι Βρετανοί νικούν τους Γάλλους στη μάχη της Α Κορούνια.
11 Φεβρουαρίου - Ο Ρόμπερτ Φούλτον πατεντάρει στις Ηνωμένες Πολιτείες Αμερικής το ατμόπλοιο. 
13 Μαρτίου - Πραγματοποιείται πραξικόπημα εναντίον του βασιλιά Γουσταύου Δ' Αδόλφου της Σουηδίας.
27 Μαρτίου - Πόλεμος της Ιβηρικής Χερσονήσου: Μία γαλλο-πολωνική δύναμη νικά τους Ισπανούς στη μάχη της Θιουδάδ Ρεάλ.
28 Μαρτίου - Πόλεμος της Ιβηρικής Χερσονήσου: Η Γαλλία νικά την Ισπανία στη μάχη του Μεδεγίν.
29 Μαρτίου - Ο βασιλιάς Γουσταύος Δ΄ Αδόλφος της Σουηδίας παραιτείται μετά από πραξικόπημα.
10 Απριλίου - Ναπολεόντειοι Πόλεμοι: Οι δυνάμεις της Αυστριακής Αυτοκρατορίας εισβάλλουν στη Βαυαρία.
20 Απριλίου - Ο στρατός της Πρώτης Γαλλικής Αυτοκρατορίας υπό την ηγεσία του Ναπολέοντα νικά στη μάχη του Άμπενσμπεργκ τον αυστριακό στρατό. 
22 Απριλίου - Τη δεύτερη ημέρα της μάχης του Έγκμουλ, ο στρατός της Πρώτης Γαλλικής Αυτοκρατορίας με επικεφαλής τον Ναπολέοντα Α' της Γαλλίας νικά τον αυστριακό στρατό, ο οποίος υποχωρεί πέρα από τον Δούναβη στο Ρέγκενσμπουρκ.
17 Μαΐου - Ο Ναπολέων Α΄ διατάσσει την προσάρτηση των Παπικών Κρατών στην Πρώτη Γαλλική Αυτοκρατορία.
21 Μαΐου - Κατά την πρώτη ημέρα της μάχης του Άσπερν-Έσσλινγκ μεταξύ του αυστριακού στρατού με επικεφαλής τον αρχιδούκα Κάρολο της Αυστρίας και του γαλλικού στρατού  με επικεφαλής τον Ναπολέοντα Α΄, ο γαλλικός στρατός επιτίθεται κατά μήκος του Δούναβη.
22 Μαΐου - Τη δεύτερη και τελευταία μέρα της μάχης του Άσπερν-Έσσλινγκ (κοντά στη Βιέννη της Αυστρίας), ο Ναπολέων Α΄ της Γαλλίας απωθείται από εχθρικό στρατό για πρώτη φορά.
25 Μαΐου - Στην πόλη Τσουκισάκα (σημερινή Σούκρε) ξεσπά επανάσταση  κατά της Ισπανικής Αυτοκρατορίας, πυροδοτώντας τους λατινοαμερικανικούς πολέμους ανεξαρτησίας.
6 Ιουνίου - Η Σουηδία δημοσιεύει νέο Σύνταγμα, το οποίο αποκαθιστά την πολιτική εξουσία στο κοινοβούλιο μετά από 20 χρόνια πεφωτισμένης δεσποτείας. Ταυτόχρονα, εκλέγεται ο Κάρολος ΙΓ΄ της Σουηδίας για να διαδεχθεί τον Γουσταύο Δ΄ Αδόλφο ως βασιλιάς της Σουηδίας.
16 Ιουλίου - Η πόλη Λα Πας στη σημερινή Βολιβία ανακηρύσσει την ανεξαρτησία της από το ισπανικό στέμμα.
28 Ιουλίου - Πόλεμος της Ιβηρικής Χερσονήσου: Μάχη της Ταλαβέρα. Ο βρετανικός, πορτογαλικός και ισπανικός στρατός του σερ Άρθουρ Ουέλσλι νικά τις γαλλικές δυνάμεις του Ιωσήφ Βοναπάρτη.
10 Αυγούστου - Το Κίτο, η σημερινή πρωτεύουσα του Ισημερινού, κηρύσσει την ανεξαρτησία του από την Ισπανία. Η εξέγερση αυτή θα συντριβεί στις 2 Αυγούστου του 1810.
17 Σεπτεμβρίου - Υπογράφεται συνθήκη μεταξύ της Σουηδίας και της Ρωσίας, σύμφωνα με την οποία το έδαφος της σημερινής Φινλανδίας παραχωρείται στη Ρωσία.
18 Νοεμβρίου - Κατά τη διάρκεια των Ναπολεόντειων Πολέμων, οι γαλλικές φρεγάτες νικούν τον στόλο της Βρετανικής Εταιρείας Ανατολικών Ινδιών σε ναυμαχία στον κόλπο της Βεγγάλης.

Γεννήσεις 

4 Ιανουαρίου - Λουί Μπράιγ, Γάλλος καθηγητής, εφευρέτης του κώδικα Μπράιγ
15 Ιανουαρίου - Πιερ-Ζοζέφ Προυντόν, Γάλλος αναρχικός
19 Ιανουαρίου - Έντγκαρ Άλλαν Πόε, Αμερικανός συγγραφέας 
3 Φεβρουαρίου - Φέλιξ Μέντελσον, Γερμανός συνθέτης 
5 Φεβρουαρίου - Σαράντης Αρχιγένης, Έλληνας ιατρός και ευεργέτης
12 Φεβρουαρίου - Κάρολος Δαρβίνος, Άγγλος φυσιοδίφης
12 Φεβρουαρίου - Αβραάμ Λίνκολν, 16ος πρόεδρος των Η.Π.Α. 
24 Μαρτίου - Ζοζέφ Λιουβίλ, Γάλλος μαθηματικός
6 Αυγούστου - Άλφρεντ Τέννυσον, Άγγλος ποιητής
4 Σεπτεμβρίου - Γιούλιους Σλοβάτσκι, Πολωνός συγγραφέας
24 Δεκεμβρίου - Κιτ Κάρσον, Αμερικανός στρατιωτικός
27 Δεκεμβρίου - Αλέξανδρος Ρίζος Ραγκαβής, Έλληνας λόγιος
29 Δεκεμβρίου - Γουίλιαμ Γκλάντστοουν, Άγγλος πολιτικός
Ισμαήλ πασάς Παπαδάκις - Έλληνας στρατηγός του αιγυπτιακού στρατού
Νικολάι Γκόγκολ, Ρώσος συγγραφέας

Θάνατοι 

7 Μαρτίου - Γιόχαν Γκέοργκ Άλμπρεχτσμπέργκερ, Αυστριακός συνθέτης
31 Μαΐου - Ζαν Λαν, Γάλλος στρατάρχης
31 Μαΐου - Γιόζεφ Χάυντν, Αυστριακός συνθέτης
8 Ιουνίου - Τόμας Πέιν, Αμερικανός συγγραφέας
14 Ιουλίου - Νικόδημος ο Αγιορείτης, Έλληνας ασκητής
28 Σεπτεμβρίου - Αντώνης Κατσαντώνης, Έλληνας κλέφτης

Εξωτερικοί σύνδεσμοι 
 

Έτη